b'\n_START_ARTICLE_\nBambu Hellstedt\n_START_PARAGRAPH_\nBambu Hellstedt on suomalainen taidemaalari ja performanssitaiteilija. H\xc3\xa4n on pit\xc3\xa4nyt vuodesta 1988 yksityisn\xc3\xa4yttelyit\xc3\xa4 Suomen kaupungeissa, ja niit\xc3\xa4 on lis\xc3\xa4ksi j\xc3\xa4rjestetty Ruotsissa, Ranskassa ja Italiassa. Yhteis- ja kutsun\xc3\xa4yttelyiss\xc3\xa4 h\xc3\xa4n on t\xc3\xb6ill\xc3\xa4\xc3\xa4n ollut edustettuna useissa muissakin maissa. Julkista taidetta h\xc3\xa4nell\xc3\xa4 on esill\xc3\xa4 muun muassa Helsingin Auroran sairaalassa. Hellstedtin t\xc3\xb6it\xc3\xa4 kuuluu kansainv\xc3\xa4lisiin kokoelmiin Ruotsissa, Italiassa, Gr\xc3\xb6nlannissa, Bosnia ja Hertsegovinassa, Libanonissa, Kiinassa ja Etel\xc3\xa4-Koreassa._NEWLINE_Vuonna 2008 Hellstedt osallistui Pekingin vuoden 2008 kes\xc3\xa4olympialaisten yhteydess\xc3\xa4 j\xc3\xa4rjestettyyn Olympic Fine Arts -tapahtumaan.'